Document ID: 31991D0180

ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Φεβραυαρίου 1991 για την καθιέρωση ορισμένων μεθόδων που αφορούν τις αναλύσεις και δοκιμασίες που πραγματοποιούνται στο νωπό γάλα και στο θερμικά επεξεργασμένο γάλα ( 91/180/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 85/397/ΕΟΚ του Συμβουλίου της 5ης Αυγούστου 1985 για τα υγειονομικά προβλήματα και την υγειονομική πολιτική κατά τις ενδοκοινοτικές συναλλαγές του θερμικά επεξεργασμένου γάλακτος ( 1 ), όπως τροποποιήθηκε τελευταία από την οδηγία 89/662/ΕΟΚ ( 2 ), και ιδίως το άρθρο 10 παράγραφος 2,
Εκτιμώντας :
ότι, σύμφωνα με το άρθρο 10 παράγραφος 2 της οδηγίας 85/397/ΕΟΚ, η Επιτροπή καθορίζει τις μεθόδους ανάλυσης και δοκιμής που πρέπει να χρησιμοποιούνται για να ελέγχει την τήρηση των προδιαγραφών σχετικά με το νωπό γάλα και το θερμικά επεξεργασμένο γάλα -
ότι, για το νωπό γάλα, σημασία έχει να θεσπιστούν κυρίως οι μέθοδοι που επιτρέπουν τον προσδιορισμό της περιεκτικότητας σε μικρόβια, της περιεκτικότητας σε κύτταρα, του σημείου κατάψυξης και της παρουσίας αντιβιοτικών -
ότι, για το παστεριωμένο γάλα, πρέπει να θεσπιστούν κυρίως μέθοδοι που να επιτρέπουν τη διαπίστωση απουσίας παθογόνων οργανισμών, του αριθμού των κολοβακτηριδίων, της περιεκτικότητας σε μικρόβια, της απουσίας φωσφατάσης, της παρουσίας υπεροξειδάσης, της απουσίας αντιβιοτικών και του σημείου κατάψυξης -
ότι, για το αποστειρωμένο γάλα και το γάλα "a ultra haute temperature" ( UHT ), πρέπει να θεσπιστούν κυρίως οι μέθοδοι που καθιστούν δυνατό τον προσδιορισμό της περιεκτικότητας σε μικρόβια και της απουσίας αντιβιοτικών -
ότι, για τεχνικούς λόγους, πρέπει σε ένα πρώτο στάδιο να θεσπιστούν οι μέθοδοι αναφοράς σχετικά με τις αναλύσεις και τις δοκιμασίες οι οποίες αποσκοπούν στην εξασφάλιση της τήρησης ορισμένων προδιαγραφών - ότι πρέπει, ειδικότερα, να συνεχιστεί η εξέταση των όρων χρησιμοποίησης των συνήθων μεθόδων και των μεθόδων ανάλυσης και δοκιμασίας - ότι, εν αναμονή του αποτελέσματος της εξέτασης αυτής, εναπόκειται στις αρμόδιες αρχές να μεριμνήσουν ώστε να χρησιμοποιούνται οι κατάλληλες συνήθεις μέθοδοι προκειμένου να τηρούνται οι προδιαγραφές της οδηγίας 85/397/ΕΟΚ -
ότι ο προσδιορισμός των μεθόδων αναφοράς για τις αναλύσεις και δοκιμασίες περιλαμβάνει την επιλογή των διαδικασιών ανάλυσης και τον καθορισμό κριτηρίων αξιοπιστίας, προκειμένου να εξασφαλιστεί μια ενιαία ερμηνεία των αποτελεσμάτων -
ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1 Οι διαδικασίες αναφοράς σχετικά με τις αναλύσεις και τις δοκιμασίες για το νωπό γάλα είναι οι ακόλουθες :
- προσδιορισμός του σημείου κατάψυξης,
- διαπίστωση του αριθμού των μικροοργανισμών - περιεκτικότητα σε μικρόβια στους 30 γC,
- διαπίστωση του αριθμού των σωματικών κυττάρων,
- ανίχνευση αντιβιοτικών και σουλφοναμιδών . Άρθρο 2 Οι διαδικασίες αναφοράς σχετικά με τις αναλύσεις και τις δοκιμασίες για το παστεριωμένο γάλα είναι οι ακόλουθες :
- προσδιορισμός του σημείου κατάψυξης,
- προσδιορισμός της δραστηριότητας της φωσφατάσης,
- προσδιορισμός της δραστηριότητας της υπεροξειδάσης,
- διαπίστωση του αριθμού των μικροοργανισμών - περιεκτικότητα σε μικρόβια στους 30 γC,
- διαπίστωση του αριθμού των μικροοργανισμών - περιεκτικότητα σε μικρόβια στους 21 γC,
- διαπίστωση του αριθμού των κολοβακτηριδίων - καταμέτρηση των αποικιών στους 30 γC,
- ανίχνευση αντιβιοτικών και σουλφοναμιδών,
- ανίχνευση παθογόνων μικροοργανισμών .
Άρθρο 3
Οι διαδικασίες αναφοράς σχετικά με τις αναλύσεις και τις δοκιμασίες για το UΗΤ και το αποστειρωμένο γάλα είναι οι ακόλουθες :
- προσδιορισμός του σημείου κατάψυξης,
- διαπίστωση του αριθμού των μικροοργανισμών - περιεκτικότητα σε μικρόβια στους 30 γC,
- ανίχνευση αντιβιοτικών και σουλφοναμιδών . Άρθρο 4 Η εφαρμογή των διαδικασιών αναφοράς σχετικά με τις αναλύσεις και τις δοκιμασίες, τα κριτήρια αξιοπιστίας που πρέπει να ληφθούν υπόψη και η συλλογή των δειγμάτων πρέπει να πραγματοποιούνται σύμφωνα με τους κανόνες που καθορίζονται στο παράρτημα Ι . Άρθρο 5 Οι διαδικασίες αναφοράς σχετικά με τις αναλύσεις και τις δοκιμασίες που αναφέρονται στα άρθρα 1, 2 και 3 περιγράφονται στο παράρτημα ΙΙ .
Άρθρο 6
Η παρούσα απόφαση επανεξετάζεται πριν από τις 31 Δεκεμβρίου 1992 προκειμένου να ληφθεί υπόψη η εξέλιξη των επιστημονικών και τεχνικών γνώσεων . Άρθρο 7 Η παρούσα απόφαση απευθύνεται στα κράτη μέλη .
Βρυξέλλες, 14 Φεβρουαρίου 1991 .

Labels: 3
17
6